CELEX: 32011D0761
Language: lv
Date: 2011-11-24 00:00:00
Title: 2011/761/ES: Komisijas Īstenošanas lēmums ( 2011. gada 24. novembris ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū no Glycyrrhiza glabra L. iegūtus flavonoīdus kā jaunu pārtikas produktu sastāvdaļu (izziņots ar dokumenta numuru C(2011) 8362)

26.11.2011   
            
            
               LV
            
            
               Eiropas Savienības Oficiālais Vēstnesis
            
            
               L 313/37
            
         KOMISIJAS ĪSTENOŠANAS LĒMUMS
   (2011. gada 24. novembris),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū no Glycyrrhiza glabra L. iegūtus flavonoīdus kā jaunu pārtikas produktu sastāvdaļu
   (izziņots ar dokumenta numuru C(2011) 8362)
   (Autentisks ir tikai teksts franču un holandiešu valodā)
   (2011/761/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Kaneka Pharma Europe2007. gada 1. novembrī iesniedza Beļģijas kompetentajām iestādēm lūgumu par flavonoīdu, kas iegūti no Glycyrrhiza glabra L. (Glavonoid), kā jaunas pārtikas produktu sastāvdaļas laišanu tirgū.
            
         
               (2)
            
            
               Beļģijas kompetentā pārtikas novērtēšanas iestāde 2008. gada 3. decembrī sagatavoja sākotnējo novērtējuma ziņojumu. Ziņojumā secināts, ka uzņēmums Kaneka ir sniedzis pietiekamu informāciju, lai atļautu laist tirgū no Glycyrrhiza glabra L. iegūtus flavonoīdus kā jaunu pārtikas produktu sastāvdaļu.
            
         
               (3)
            
            
               Komisija 2009. gada 19. februārī nosūtīja sākotnējo novērtējuma ziņojumu visām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punktā noteiktajā 60 dienu periodā saskaņā ar minēto noteikumu tika izteikti pamatoti iebildumi pret šā produkta tirdzniecību.
            
         
               (5)
            
            
               Tāpēc 2009. gada 22. jūlijā notika apspriešanās ar Eiropas Pārtikas nekaitīguma iestādi (EFSA).
            
         
               (6)
            
            
               Pēc Eiropas Komisijas pieprasījuma sagatavotajā EFSA2011. gada 30. jūnija zinātniskajā atzinumā par Glavonoid® drošumu (Scientific opinion on the safety of “Glavonoid®”, an extract derived from the roots of or rootstock of Glycyrrhiza glabra L., as a Novel Food ingredient) (2) ir secināts, ka Glavonoid devās, kas nepārsniedz 120 mg dienā, pieaugušiem cilvēkiem nav kaitīgs.
            
         
               (7)
            
            
               Lai Glavonoid ikdienas deva nepārsniegtu 120 mg, Kaneka Pharma Europe N.V. 2011. gada 11. augustā piekrita ierobežot Glavonoid izmantošanu uztura bagātinātāju un dzērienu sastāvā.
            
         
               (8)
            
            
               Pamatojoties uz zinātnisko novērtējumu, ir konstatēts, ka Glavonoid atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (9)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   No Glycyrrhiza glabra L. iegūtus flavonoīdus (turpmāk “Glavonoid”), kā norādīts I pielikumā, drīkst laist Savienības tirgū kā jaunu pārtikas produktu sastāvdaļu II pielikumā norādītajos lietošanas veidos.
   
      Glavonoid atsevišķi nedrīkst pārdot galapatērētājam.
   2. pants
   1.   Ar šo lēmumu atļauto no Glycyrrhiza glabra L. iegūto flavonoīdu nosaukums uz tos saturošu pārtikas produktu etiķetēm ir “no Glycyrrhiza glabra L. iegūti flavonoīdi”.
   2.   Uz to pārtikas produktu etiķetēm, kuriem produkts ir pievienots kā jauna pārtikas produktu sastāvdaļa, ir paziņojums, kurā norādīts, ka:
   
               a)
            
            
               šo produktu nevajadzētu lietot grūtniecēm, sievietēm, kuras baro bērnu ar krūti, bērniem un jauniešiem; un
            
         
               b)
            
            
               cilvēki, kuri lieto recepšu medikamentus, minēto produktu var lietot tikai ārsta uzraudzībā;
            
         
               c)
            
            
               
                  Glavonoid maksimālā deva dienā nedrīkst pārsniegt 120 mg.
            
         3.   Glavonoid saturu galaproduktā norāda uz to saturošā pārtikas produkta etiķetes.
   4.   Dzērienus, kuru sastāvā ir Glavonoid, galapatērētājam pārdod tikai vienas porcijas iepakojumos.
   3. pants
   Šis ziņojums ir adresēts uzņēmumam Kaneka Pharma Europe N.V. Triomflaan 173, 1160 Brussels, Beļģija.
   
      Briselē, 2011. gada 24. novembrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 43, 14.2.1997., 1. lpp.
   
      (2)  EFSA Journal 2011; 9(7):2287.
   
      I PIELIKUMS
      
         GLAVONOID SPECIFIKĀCIJA
      
      
         Apraksts
      
      
         Glavonoid ir ekstrakts, ko iegūst no Glycyrrhiza glabra saknēm vai sakneņiem, ekstrahējot to ar etanolu un pēc tam ekstrahējot šo etanolu saturošo ekstraktu ar vidējo ķēžu triglicerīdiem. Tas ir tumši brūns šķidrums, kas satur 2,5–3,5 % glabridīna.
      
         Specifikācija
      
      
                  Parametrs
               
               
                   
               
            
                  Mitrums
               
               
                  mazāk par 0,5 %
               
            
                  Pelni
               
               
                  mazāk par 0,1 %
               
            
                  Peroksīda skaitlis
               
               
                  mazāks par 0,5 mekv/kg
               
            
                  Glabridīns
               
               
                  2,5–3,5 % tauku
               
            
                  Glicirizīnskābe
               
               
                  mazāk par 0,005 %
               
            
                  Tauki (tostarp polifenola savienojumi)
               
               
                  ne mazāk par 99 %
               
            
                  Olbaltumvielas
               
               
                  mazāk par 0,1 %
               
            
                  Ogļhidrāti
               
               
                  nav nosakāms
               
            
   
      II PIELIKUMS
      
                  Pārtikas kategorija
               
               
                  Maksimāli pieļaujamais Glavonoid daudzums
               
            
                  Dzērieni uz piena bāzes
                  Dzērieni uz jogurta bāzes
                  Dzērieni uz augļu vai dārzeņu bāzes
               
               
                  120 mg dienā
               
            
                  Uztura bagātinātāji
               
               
                  120 mg dienā